AlexejDobrolubov/national_council_slovak_2010 huggingface dataset:
52. schôdza NR SR - 2.deň - B. popoludní
Dátum: 2026-05-27
Poslanec: Kosová, Ingrid 
Druh vystúpenia: Vystúpenie s faktickou poznámkou

Ja by som sa chcela vyjadriť vlastne k tej téme zákazu príslušníkov cudzích krajín v polícii. A mňa tak napadlo, že je to také cynické trošku, ten prístup, ktorý máme k tejto, alebo máte k tejto téme, pretože za posledné obdobie sme niekoľkokrát počuli, ako samosprávy vyzývajú vládu, vládu, aby našla nejaké finančné zdroje na krytie mobsiek, teda miestnych občianskych hliadok. V tejto veci uznávame zrejme, že priamo obyvatelia rómskych komunít, ktorí dobre znajú aj jazykové špecifiká, aj kultúrne špecifiká, priamo pochádzajú z tohto prostredia. Zrejme sú veľmi nápomocnou silou na to, aby udržali bezpečnosť a poriadok a sú veľmi dobrými spolupracovníkmi aj mestských polícií, aj normálnej polície. Na druhej strane ale tento istý princíp neuznávame pri príslušníkoch iných krajín. Máme tu veľmi veľa napríklad Ukrajincov a dnes už aj vďaka tomu, že sme nedokázali riešiť povinnú školskú dochádzku tak, ako by sme mali, tak nám vznikli možno aj nejaké skupiny mladých ľudí, ktorí, no, mali by sme zvýšiť bezpečnosť vlastne v tej prevencii takisto a potrebovali by sme možno práve policajtov Ukrajincov. A teda, ak vláda pristúpi k tomu, že sem navezie ďalších 150 000 Uzbekov alebo nejakých iných národností, keďže nemáme dostatok pracovnej sily a nevieme využiť náš vlastný kapitál, tak možno budeme potrebovať aj takýchto príslušníkov polície, pretože je vždy lepšie, keď títo ľudia poznajú špecifiká danej skupiny, pri ktorej je potrebné zvýšiť bezpečnosť. Takže nerozumiem tomuto vlastne návrhu, z čoho vychádza a bola by som veľmi rada, keby ste nám to vysvetlili, aký je vlastne účel tohto návrhu.
52. schôdza NR SR - 2.deň - B. popoludní
Dátum: 2026-05-27
Poslanec: Kosová, Ingrid 
Druh vystúpenia: Vystúpenie s faktickou poznámkou

Ti poďakovať, Janka, za to, čo si povedala, lebo si to presne vystihla, čo je to problém a ty si ma pobavila jednou otázkou, lebo ty si sa spýtala, že či táto koalícia nevie prísť s nejakými systémovými zmenami. Tak to je fakt vtipné. No nevedia. Veď už niekoľkokrát dokázali, že sú fakt, že babráci, ktorí nemajú absolútne žiadnu víziu a dokonca ani len odvahu vôbec prichádzať s nejakými reformami. A okrem toho mali na to 16 rokov, veď teraz sú už štvrtýkrát vo vláde a práve tam to dopracovali, ako to nakreslil aj ten študent umenia. Presne tam sme sa dostali. Takže títo ľudia, áno, naozaj neprinesú absolútne nič. Jediné, čo vedia a čo urobili samosprávam, je, že im zobrali peniaze na tú zbabranú konsolidáciu a teraz ja neviem, či si myslia, že keď tým samosprávam predĺžia volebné obdobie o jeden rok, tak zrazu im tie peniaze, neviem odkiaľ, spadnú a zrazu budú asi vedieť aj kúriť, aj svietiť, aj všetko a ja fakt nechápem. Nemyslíte to vážne. Je to vtipné. A už len jedna vec, nakoniec. Osobne som presvedčená, že keď je starosta alebo primátor naozaj dobrý, tak si ho tí ľudia zvolia aj trikrát, aj štyrikrát po sebe, tak ako v súčasnosti máme niektorých starostov a primátorov, ktorí už sú dlhšie a niekoľko funkčných období na svojom poste a netreba im predlžovať žiadne volebné obdobie na to, aby mohli strihať pásku. To nie je dôvod. Ďakujem. Pani poslankyňa Kleinert, pekne. Áno, ani nevedia urobiť.
49. schôdza NR SR - 15.deň - B. popoludní
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Pekne za slovo. Pán Ledecký hovorí veľmi správne. Áno. A mali sme k dispozícii posledné programovacie obdobie 907 miliónov €. A ja si spomínam na to, že keď sa tento budget vyrokoval, tak sme hovorili, že to bude naozaj historická príležitosť, ako môžeme s touto témou pohnúť dopredu. Ale stalo sa to presne, čoho sme sa obávali, že vôbec neznie tá otázka, koľko peňazí máme. Ale otázka znie, čo s tými peniazmi dokážeme urobiť. A popritom, čo hovoril pán Medvecký, je aj jedna veľká pravda, že my máme naozaj veľký problém s tým, že my nedokážeme robiť tvrdé investičné a infraštruktúrne projekty. My väčšinu tých finančných prostriedkov naozaj vyhodíme na dopytovo orientované projekty, tzv. mäkké projekty. Čo sa týka ale bývania, ktoré je základom pre vôbec naštartovanie inklúzie komunít, tak viete, koľko sme na túto oblasť vyčlenili finančných prostriedkov? 22 miliónov. Myslíte si, že to je dostatočná čiastka? A teraz sa dostávame k tomu bodu C. My sme tam nenapísali, aby vláda vyčlenila dostatočné množstvo finančných prostriedkov zo štátneho rozpočtu. My sme napísali iba, aby vyčlenili tie peniaze a je mi úplne jedno, skade to zoberieme, či to zoberieme z Európskej únie, ale preboha, nie 22 miliónov. My potrebujeme aspoň 200 miliónov alebo 400 miliónov. Aj to bude málo na to, aby sme sanovali tie problémy, ktoré sú s bytovou otázkou v jednotlivých osadách. To je ten problém. Takže keď hovoríme o komplexnom pláne a o naozaj funkčnej stratégii, tak to nemôže byť o 22 miliónoch z budgetu 907 miliónov, kde sa nerobia infraštruktúrne projekty, to znamená voda, kanalizácia, vysporiadanie pozemkov, vlastne vôbec nič. A robia sa len dopytovo orientované projekty, kde sa zamestnávajú sociálni pracovníci stále viac a viac, ktorí v podstate udržiavajú
49. schôdza NR SR - 15.deň - B. popoludní
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Ty si sa spýtala veľmi dôležitú otázku, že prečo vlastne sa takto vedome politici, političky rozhodli tento problém neriešiť a odpoveď je naozaj veľmi jasná a vlastne si to aj povedala, pretože status quo a udržiavanie týchto ľudí v chudobe prináša politické body u majority. Mnohí politici totiž zistili, že je omnoho jednoduchšie a výnosnejšie, keď budú živiť nenávisť, ako keď budú stavať kanalizáciu alebo cestu do osady. Je oveľa pohodlnejšie povedať, že oni nechcú. Neexistuje tu žiadny rasizmus na Slovensku, veď je to úplne prirodzené. Ale nie je to prirodzené. Ten problém je, že strach politikov zo straty voličov spôsobuje, že starostovia sa boja čokoľvek urobiť pre dobro marginalizovanej rómskej komunity. A na ministerstvách alebo vo vláde to zase spôsobuje neschopnosť buchnúť do stola a povedať: „Dosť, stačí. Máme politickú vôľu skoncovať s touto chudobou. Máme vôľu skoncovať so segregáciou a budeme to riešiť.“ A tento tichý súhlas s diskrimináciou nás, túto spoločnosť, Slovensko, drží naozaj, že v mentálnom a ekonomickom stredoveku. Pán poslanec
49. schôdza NR SR - 15.deň - B. popoludní
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne. Ďakujem vám obom, že otvárate tak dôležitú tému, ako je ochrana detí pred násilím, ktoré sú obeťou na sliepach a neho, najmä na ženách v partnerských vzťahoch. Na Slovensku štatistiky sú jasné. Každá piata žena je vystavená fyzickému násiliu. Pre násilí je to ešte horšie. Je to každá tretia žena. Takže, ak si to spočítame, ak v takomto partnerskom vzťahu sú deti, tak viac ako 1/3 detskej populácie je obeťou násilia páchaného na ženách v partnerských vzťahoch. A teraz si povedzme, ako k tomu pristupuje štát. Namiesto toho, aby sme tu mali nejaké systémové riešenia, tak namiesto toho túto tému marginalizujeme, tabuizujeme, vytláčame na okraj verejného záujmu a označujeme ju ako genderovú ideológiu. A myslím si, že takým dobrým príkladom bolo napríklad odmietnutie Istanbulského dohovoru, ktorý bojuje proti násiliu páchanom na ženách. A prečo? No, bolo to motivované obavami o ohrozenie tradičných hodnôt a neochotou priznať si, že násilie páchané na ženách má jasný rodový rozmer. Pretože povedzme si pravdu, pácha na sebe, na ženách, no sú to muži. No a v spoločnosti teda existuje naozaj veľký odpor proti tomu, aby sme zbúrali tieto patriarchálne štruktúry, aby sme hovorili o otvorenej aj skrytej mizogýnii, ktorá prevláda v tejto spoločnosti, pretože práve toto je podhubie tohto správania, ktoré si títo mladí ľudia potom prenášajú do dospelosti a páchajú násilie ďalej. No, bohužiaľ, ignorovať rodový rozmer násilia znamená len jedno, že, vážené pani, obetujete bezpečnosť žien a zdravý vývoj budúcej generácie našich.
49. schôdza NR SR - 15.deň - B. popoludní
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne za slovo. Viete, milí kolegovia a kolegyne, naozaj nechápem, ako je možné, že v 21. storočí sa bavíme o takej úplne prirodzenej veci, ako je nulová tolerancia k násiliu, k fackám, vo výchove a podobne. Ja tomu naozaj nerozumiem, kde sme sa to dostali, keď dokonca komisár pre deti sa sám vyjadrí o tom, že facka ako prevýchovný inštrument je v poriadku. Že deti musia byť vychovávané aj trestami, nielen pochvalami. Tak ja mám niekedy pocit, že sa nachádzame fakt, že v 19. storočí a nie v 21. A pritom neuroveda už pred 100 rokmi jasne hovorila o tom, aký to má devastujúci vplyv na mozog dieťaťa, že sa iniciuje amygdala, ktorá vlastne je emocionálnym centrom mozgu a nie kognitívnym, pod dôsledkom strachu z bolesti a to dieťa si proste nevyvinie dostatočne také schopnosti, ako je sebaovládanie alebo schopnosť empatie. A samozrejme, že sa to stáva aj takým, viete, vzorcom správania. Násilím budeme riešiť každý konflikt. Toto je to, čo my podsúvame ďalším generáciám, keď nemáme nulovú toleranciu k násiliu alebo vo facke vo výchove. A samozrejme, že tieto deti si ani nikdy nie sú schopné naučiť sa svojej vlastnej sebaúcte, pretože to, na čo sa sústredia, je vytvoriť si stratégiu, ako sa vyhnúť bolesti. My vlastne vychovávame chorú budúcu generáciu. Neviem, kedy si to už konečne uvedomíme. Je najvyšší čas. Žijeme v roku 2026. Tak podporte takú maličkosť, ako je zákaz facky vo výchove. Ďakujem. Poslankyňa Plaváková.
49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Pekne, pán Pročko, aj za pochvalu, ale najmä za to, čo ste povedali, pretože spomenuli ste jeden z najdôležitejších argumentov, prečo, že vraj segregácia na Slovensku nie je možná, a to je ten argument, že, ak spojíme rómske a nerómske deti, tak jedni budú strádať tým, že nedostanú tak kvalitné vzdelanie, aké by dostali, keby deti boli oddelené. A proste, že budú brzdiť tie šikovnejšie. Ale zároveň ste vo svojom príspevku poukázali aj na veľmi dôležitú vec, ktorá sa opomína, a to je tá rola učiteľa. Že, ak učiteľ správne dokáže triedu viesť zážitkovo, hrou, ak dokáže podať to učivo deťom tak, aby rešpektoval rôznu úroveň ich kognitívnych schopností, tak to zvládneme aj v zmiešanom prostredí. A presne ste poukázali na to, že veľmi dôležitá je osobnosť učiteľa, to, či učiteľovi naozaj ide o to, aby deti naučil, alebo len aby si odučil ten plán, ktorý má, aby bol otrokom učebných osnov a podobne. Či je frustrovaný, alebo či učí s nadšením. A to sa týka rovnako akéhokoľvek prístupu aj k celej tejto téme a k jeho riešeniu. Ja som pred dvoma týždňami bola napríklad na východnom Slovensku, bola som v dvoch obciach. Jedna obec, mali tam všetko. Mali tam rôzne projekty od komunitnej práce až po mobsky, ale pán Jaroša stále hovoril o týchto Rómoch ako oni. Nie naši, ale oni. Oni sú problémoví, oni sú nezodpovední. Jednoducho v tej rétorike bolo jasné, že len využíva nástroje na to, aby mohol mať nejaké finančné prostriedky. Tam v obci ani nevedel, čo tí jeho komunitní a terénni pracovníci robia a či vôbec niečo robia, akú majú náplň práce. No a potom sme boli v inej obci, kde bol človek, ktorý bol naozaj zanietený preto, aby pracoval pre Rómov, aby zlepšil ich životné podmienky, a tam tie výstupy boli naozaj vidno. Zlepšila sa životná úroveň, všetci mali zamestnanie v
49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne za slovo a ďakujem aj tebe, Lucia, za tvoj príspevok, lebo bol veľmi dôležitý. Ja sa ti priznám, že ja som si často predtým, ako som začala v tejto oblasti pôsobiť, kládla otázku, že prečo to vlastne Slovensko dovolí, túto situáciu. Napriek tomu, že tu máme naozaj správy medzinárodných organizácií, ale aj domácich mimovládnych organizácií o tom, že neustále porušujeme ľudské práva rómskych detí. Prečo to neustále pretrváva? No a potom, keď som prišla do praxe, tak som zistila jednu závažnú vec, že je to super dobrý biznis. Na chudobe rómskych detí sa totiž na Slovensku veľmi dobre zarába. Veď si zoberte len napríklad také špeciálne školy, kde máte 60 % rómskych detí, čo je mimochodom také percento, ktoré v bežnej populácii mentálnej retardácie asi nie je možné. Každý to vie, že to nie je možné, ale tie deti tam sú. A no jasné, keď majú zvýšený normatív. A jasné, že ak by sme teraz všetky deti z týchto špeciálnych škôl pretestovali a dali ich do adaptačných tried do základných škôl, tak keby tieto špeciálne školy, čo robili? Museli by zrušiť, kam by išli tie učiteľky? Stratili by zamestnanie. A čo povieme tým ostatným, ktorí tieto deti nejakým spôsobom diagnostikovali. Ak ich preddiagnostikujeme a zistíme, že sme ich chybne diagnostikovali, kto bude vyvodzovať zodpovednosť? Títo psychológovia to jednoducho nechcú pripustiť, aby tieto deti boli rediagnostikované a vrátené do základných škôl, pretože by boli vinné za to, že nejakú chybu, alebo že to urobili naschvál, čo by bolo aj trestné a samozrejme špeciálne školy by prišli o biznis. A čo tie stredné školy, ktoré si normálne, že lákajú deti, majú 1000, 2000 detí, ktoré sú z rómskych marginalizovaných komunít, berú na nich peniaze, milióny.
49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Mám pekne za jedinú reakciu na túto tému. A ja by som chcela povedať, že Tomáš Drucker má plné ústa súdržnosti. Pekné reči. Ľudia mu to veria. Ale v konečnom dôsledku je to čistý alibizmus, pretože v takýchto dôležitých veciach, ako je napríklad devastácia rómskych malých ľudských duší v dôsledku segregácie a nevyhovujúcich životných podmienok, tak tomu vôbec vrásky nerobí. Nerieši to naozaj, len to maskuje za nejaké legislatívne návrhy, ktoré nie sú reálne v praxi vymožiteľné. Radšej keby bol úprimný a povedal, že nemá záujem. To by som viacej teda prijala z jeho. Ale je len odrazom toho, aká je tá vážna pre celú spoločnosť táto téma. Už len z toho, že nikto nezareaguje, v rámci koalície nikto sa nevyjadrí. Nikomu to nerobí vrásky, že vlastne 30 rokov riešime túto tému. A nikoho to vlastne v spoločnosti netrápi, iba naopak majú k tomu negatívne postoje. Je odrazom toho, prečo sa politici k tejto téme správajú tak, že mlčia, sú hluchí a nevidia problém. Konečne by už mal prísť nejaký minister, ktorý buchne do stola a povie dosť, ktorý bude mať odvahu napriek tomu, že majorita má k tomu negatívny postoj, byť odvážny a meniť túto situáciu a začať komunikovať o tejto téme rešpektujúco a nie represívne. Chcem sa spýtať
49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne pánovi Pročkovi za jeho názor. Každá diskusia sa víta a je to celkom osviežujúce, keď niekto aj s takouto, mysleli sme si, že úplne jasnou vecou, v niektorých veciach nesúhlasí, ale aspoň vidíme, ako na to môže eventuálne reagovať aj verejnosť, ale pán Pročko, vy ste sa pýtal, že načo vlastne takéto niečo prejednávame tu v parlamente, že to sem v podstate nepatrí, že je to príliš teoretické. Ale viete, ja vám musím povedať, že mne ste normálne pripomenul tých mužov v 20. storočí, na začiatku 20. storočia, keď sa ženy pýtali hlasovacie právo a nehovorili nič o také, nepatrí do parlamentu a už vôbec nie do spoločnosti, aby vôbec ženy mali hlasovacie právo. Nieto ešte, nedajbože, aby išli študovať. Takže asi tak by som to povedala, že každá veľká zmena niekde musí započať. No možno aj zmena kultúry. Celej spoločnosti, aj to, akým spôsobom komunikujeme, aj to, akým spôsobom vychovávame svoje deti, pretože autoritatívna výchova je na Západe už dávno preč a my sme ešte o rešpektujúcej výchove ani nezačali rozprávať. Nie je to ešte o tom, aby sme sa rešpektujúco k deťom správali v športe. A keď ste sa pýtal, že aký to bude mať efekt a čo to zmení tento návrh zákona, tak vám jednoznačne hovorím, že to bude mať minimálne tri základné efekty. Ten prvý je taký odstrašujúci, pretože, keď zavediete nejaké štandardy v spoločnosti a v organizácii v športovom klube, keď budete musieť preverovať vlastne tých svojich účastníkov, ktorých tam máte, tak ich aj odstrašíte od toho, že vôbec sa pokúsia páchať niečo, čo sa týka pedofílie alebo sexuálneho obťažovania. Čiže vy aj vlastne si preventívne vylúčite tých ľudí, keď ich budete preverovať, ktorí by mohli páchať takúto nejakú činnosť, pretože to nie je len o tom, ako som vám spomínala, o tej agresivite, ale sú tam```
49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Veľmi pekne za slovo ďakujem aj za každú faktickú poznámku. Ak dovolíte, keďže mám len dve minúty čas, tak sa skúsim vyjadriť len k pánovi Pročkovi a k jeho faktickej. Pán Pročko, keďže si veľmi dobre uvedomujeme, aká je momentálne situácia aj s mierou agresivity v športe, aká je realita, tak práve preto prichádzame s týmto návrhom zákona, práve preto otvárame tieto diskusie a práve preto sa pýtame, či takýmto spôsobom chce naša spoločnosť pokračovať ďalej. Práve preto chceme nastaviť nejaké mantinely a nejaké pravidlá, aby sme zmenili kultúru toho, akým spôsobom pristupujeme k výchove a formovaniu duševného zdravia detí a mládeže. Toto je tá podstatná vec. Keď o tom nezačneme rozprávať a nezačneme konať, tak sa môže stať, že agresivita v športe a je jedno, či pri mužoch alebo pri ženách, bude ešte viacej narastať. Kam to chceme až dospieť? To je pravda, veď. Druhá vec, viete, hovorili sme aj o sexuálnom obťažovaní, ktorý je veľmi vypuklý a vážny problém, kde sa naozaj mlčí. Možno nám poviete aj vy svoje osobné skúsenosti ako tréner s tým, ako sa to v športových kluboch rieši. A nehovorila som ale ešte o jednej zásadnej veci, a to je o tom, že každý klub alebo každý, kto pracuje s deťmi, a to je jedno, či je to v športe alebo či sú to učitelia v školách, by mal prejsť preverovaním. Ako je možné, že dnes sa nám stáva, že keď nejaký tréner odíde z jednej školy na druhú školu, tak tá škola nevie o tom, že mal predtým za sebou nejakú kauzu sexuálneho obťažovania. Ako je možné, že keď vyjde najavo, že nejaký učiteľ sexuálne obťažoval žiačku, tak tá žiačka radšej odchádza zo školy a učiteľ ďalej pracuje na tej škole. Ako je možné, aj teraz minulý týždeň bola jedna kauza, už si nepamätám kde, kde žena 12-ročné dievča sexuálne zneužívala. Ako je možné, že tá škola
49. schôdza NR SR - 15.deň - A. dopoludnia
Dátum: 2026-05-06
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne za slovo. Ďakujem aj tebe, Natália, za predstavenie tohto návrhu zákona, ktorý pokladám za jeden z najdôležitejších v tejto sále, určite dôležitejší ako niektoré iné, ktoré sem ponúka a donáša koalícia. A chcela by som upozorniť ešte na jeden veľmi dôležitý aspekt celého tohto problému a to je rodovo podmienené násilie. Treba si to priznať. Dievčatá a mladé ženy čelia omnoho väčšej miere násilia v športe ako muži a nehovoríme len o fyzickom násilí alebo nejakom verbálnom násilí, hovoríme dokonca o sexuálnom násilí, o sexizme, vyhrážkach a sexuálnom obťažovaní, čo má teda naozaj veľmi nesmierny dopad na ich ďalšie prežívanie v živote, na ich duševné zdravie, ale aj na to, ako sú schopné potom tvoriť v neskoršom živote svoje vzťahy s opačným pohlavím. A aby sme boli naozaj spravodliví, tak treba hovoriť aj o rodovo podmienenom násilí na mužoch a ja by som v tomto kontexte hovorila o veľmi nebezpečnej normalizácii mužskej agresie. Keď sa pozriete na športy, ako je hokej, ja neviem, nejaké bojové športy alebo rugby alebo aj futbal, tak tam sa stretnete s tým, že mužská agresivita sa normalizuje ako nejaký prejav maskulinity, odvahy, súťaživosti, kde vlastne hovoríme, že násilie je súčasťou hry a že sa vlastne očakáva od týchto chlapcov, aby sa správali agresívne. A to je veľmi nebezpečné pre celú spoločnosť, pretože to má potom dopady aj do verbalizovaného násilia, s ktorým sa stretávame každý deň. Čiže tento kontrast nám jasne ukazuje, že šport absolútne nie je neutrálne prostredie a ak chceme hovoriť o férovosti, tak potom je nevyhnutné naozaj prestať normalizovať agresivitu v športe a na druhej strane systém
49. schôdza NR SR - 14.deň - B. popoludní
Dátum: 2026-05-05
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne za slovo. Nuž, viete, momentálne máme taký chaos v daňovom systéme, že už sa v tom ani pes, ani čert, ani svätý, ani Google nevyzná a to hovoria teda odborníci, nielen my tu. A ja si síce myslím, že tento návrh zákona má dobrý úmysel, ale osobne odborníci hovoria, že to spôsobilo len ďalší chaos, ešte viac chaosu v tom daňovom systéme a teda prispeje to aj k zhoršeniu administratívnych povinností. Takže prikláňam sa k tomu názoru, ako povedal pán Viskupič, že by bolo lepšie, keby ste napríklad zrušili transakčnú daň alebo znížili daňovo-odvodové zaťaženie, čo by naštartovalo možno trošku ekonomiku. Ale mňa by zaujímal aj iný rozmer tohto návrhu zákona a to je ten, že či máte s týmto návrhom zhodu v koalícii. A, pretože nerozumiem tomu, prečo sa tento návrh zákona predkladá poslaneckým návrhom a nejde z Ministerstva financií. A pýtam sa to najmä aj v kontexte toho, že pán Huliak sa sám vyjadril a otvorene sa teda priznal k tomu, že týmto návrhom zákonom chcete vydierať koalíciu, čo teda hovorí samo za seba. Takže by som bola veľmi rada, keby ste mi na to odpovedali, pani navrhovateľka, preto, že a to vyzerá tak, že cieľom toho návrhu ani nie je pracovať pre ľudí alebo pre krajinu, ale skôr sami pre seba.
49. schôdza NR SR - 14.deň - A. dopoludnia
Dátum: 2026-05-05
Poslanec: Kosová, Ingrid 
Druh vystúpenia: Vystúpenie s faktickou poznámkou

Ďakujem veľmi pekne za slovo. Richard, ty si na začiatku povedal, že pán Mikulka, keď predstavoval tento návrh zákona, sa snažil vytvoriť dojem, že je nejaký zorro pomstiteľ a bojovník za korupciu. Ja len dodám, že škoda, že sa snažil len vytvoriť dojem, lebo to bol fakt len dojem. Skutočný dôvod, prečo tu máme tento návrh zákona, je uťkvievaná predstava predstaviteľov SNS, že agentúry používajú dáta na zdiskreditovanie Slovenskej národnej strany. Oni žijú totižto v utkvelej predstave, že ich preferencie sú zrejme väčšie, čomu sa naozaj divím. To fakt si to myslíte? To fakt si myslíte, že máte väčšie preferencie, keď máte na čele pána Danka? Veď pozerať sa na nedeľnú diskusiu s pánom Dankom, tak to znamená dať si minimálne Lexaurin alebo potom ešte hodinu meditovať, aby ste sa skľudnili. A to si myslíte, že ste sem doniesli nejakých velikánov na vašej kandidátke? Veď sa pozrite, pán Huliak Sočovej, ktorý sa nakoniec ešte aj odtrhol od vás, ktorý je vulgárny a dýcha tu do rastlín CO2, aby dokázal, že rastliny tým netrpia. Alebo pani Šimkovičová a pán Kotlár, ktorí zničili kultúru a sú hlavní predstavitelia dezinfa scény. No ja sa vôbec nečudujem, že máte iba 3 % a myslím si, že sa nedivia ani ľudia v tejto krajine. Dovoľte mi len, aby som vám pripomenula, že slobodný zber dát, ktoré robia agentúry, to je jeden zo základných pilierov demokracie. Jankovičová a pán Kotlár, ktorí zničili kultúru a sú hlavní predstavitelia dezinfo scény. No ja sa vôbec nečudujem, že máte iba 3 % a myslím si, že sa nedivia ani ľudia v tejto krajine. A dovoľte mi len, aby som vám pripomenula, že slobodný zber dát, ktoré robia agentúry, to je jeden zo základných pilierov demokracie. A tento návrh nie je žiadnym konštruktívnym riešením. Však bavme sa o metodológii, či je správna, diskutujme o tom, ale vy tu len zbytočne používate nejaké také politické triky, akoby ste umlčali kritikov a zakryli svoje vlastné zlyhania. A ešte pod rúškom štátnej kontroly. Tak to je nedemokratické. Ďakujem. pán poslanec Farkaš